CELEX: 22013D0185
Language: fi
Date: 2013-11-08 00:00:00
Title: ETA:n sekakomitean päätös N:o 185/2013, annettu 8 päivänä marraskuuta 2013 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

27.3.2014   
            
            
               FI
            
            
               Euroopan unionin virallinen lehti
            
            
               L 92/10
            
         ETA:N SEKAKOMITEAN PÄÄTÖS
   
   N:o 185/2013,
   annettu 8 päivänä marraskuuta 2013,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               ETA-sopimuksen liitteen II (Tekniset määräykset, standardit, testaus ja varmentaminen) muuttamisesta 10 päivänä helmikuuta 2012 annetulla ETA:n sekakomitean päätöksellä N:o 6/2012 (1) poistettiin ETA-sopimuksen liitteessä II olevan I luvun 1 kohdan teksti.
            
         
               (2)
            
            
               Moottoriajoneuvojen etualleajosuojausta koskevan jäsenvaltioiden lainsäädännön lähentämisestä ja neuvoston direktiivin 70/156/ETY muuttamisesta 26 päivänä kesäkuuta 2000 annettu Euroopan parlamentin ja neuvoston direktiivi 2000/40/EY (2) ja moottoriajoneuvojen ja niiden perävaunujen lämmityslaitteista, neuvoston direktiivin 70/156/ETY muuttamisesta ja neuvoston direktiivin 78/548/ETY kumoamisesta 27 päivänä syyskuuta 2001 annettu Euroopan parlamentin ja neuvoston direktiivi 2001/56/EY (3), jotka oli molemmat otettu osaksi ETA-sopimusta liitteessä II olevan I luvun 1 kohdan luetelmakohtina, kumottiin virheellisesti päätöksellä N:o 6/2012.
            
         
               (3)
            
            
               Direktiivi 2000/40/EY olisi näin ollen otettava osaksi sopimusta.
            
         
               (4)
            
            
               Direktiivi 2001/56/EY olisi näin ollen otettava osaksi sopimusta.
            
         
               (5)
            
            
               Euroopan parlamentin ja neuvoston asetuksella (EY) N:o 661/2009 (4), joka on otettu osaksi ETA-sopimusta, kumotaan 1 päivästä marraskuuta 2014 alkaen direktiivit 2000/40/EY ja 2001/56/EY, jotka näin ollen on kumottava 1 päivästä marraskuuta 2014 alkaen.
            
         
               (6)
            
            
               Sen vuoksi olisi muutettava ETA-sopimuksen liitettä II,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä II olevan I luvun 45zzr kohdan (komission asetus (EU) N:o 523/2012) jälkeen kohdat seuraavasti:
   
               ”45zzs.
            
            
               
                  32000 L 0040: Euroopan parlamentin ja neuvoston direktiivi 2000/40/EY, annettu 26 päivänä kesäkuuta 2000, moottoriajoneuvojen etualleajosuojausta koskevan jäsenvaltioiden lainsäädännön lähentämisestä ja neuvoston direktiivin 70/156/ETY muuttamisesta (EYVL L 203, 10.8.2000, s. 9).
            
         
               45zzt.
            
            
               
                  32001 L 0056: Euroopan parlamentin ja neuvoston direktiivi 2001/56/EY, annettu 27 päivänä syyskuuta 2001, moottoriajoneuvojen ja niiden perävaunujen lämmityslaitteista, neuvoston direktiivin 70/156/ETY muuttamisesta ja neuvoston direktiivin 78/548/ETY kumoamisesta (EYVL L 292, 9.11.2001, s. 21).”
            
         2 artikla
   ETA-sopimuksen liitteessä II olevan I luvun 45zzs kohdan (Euroopan parlamentin ja neuvoston direktiivi 2000/40/EY) ja 45zzt kohdan (Euroopan parlamentin ja neuvoston direktiivi 2001/56/EY) tekstit poistetaan 1 päivästä marraskuuta 2014 lukien.
   3 artikla
   Tämä päätös tulee voimaan 9 päivänä marraskuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä marraskuuta 2013.
      
         
            ETA:n sekakomitean puolesta
         
         
            Puheenjohtaja
         
         Thórir IBSEN
         
      
   
   
      (1)  EUVL L 161, 21.6.2012, s. 10.
   
      (2)  EYVL L 203, 10.8.2000, s. 9.
   
      (3)  EYVL L 292, 9.11.2001, s. 21.
   
      (4)  EUVL L 200, 31.7.2009, s. 1.
   
      (5)  Valtiosäännön asettamista vaatimuksista ei ole ilmoitettu.